CELEX: 32021D1344
Language: da
Date: 2021-08-09 00:00:00
Title: Kommissionens afgørelse (EU) 2021/1344 af 9. august 2021 om fastlæggelse af kriterierne for at fastsætte, i hvor lang en periode personer, der udgør en sikkerhedstrussel, kan udelukkes fra Kommissionens lokaliteter

16.8.2021   
               
               
                  DA
               
               
                  Den Europæiske Unions Tidende
               
               
                  L 292/27
               
            
         KOMMISSIONENS AFGØRELSE (EU) 2021/1344
         af 9. august 2021
         om fastlæggelse af kriterierne for at fastsætte, i hvor lang en periode personer, der udgør en sikkerhedstrussel, kan udelukkes fra Kommissionens lokaliteter
         EUROPA-KOMMISSIONEN HAR —
         under henvisning til Kommissionens afgørelse (EU, Euratom) 2015/443 af 13. marts 2015 om sikkerhedsbeskyttelse i Kommissionen (1), særlig artikel 12, stk. 1, litra b), og artikel 21 og
         ud fra følgende betragtninger:
         
                     (1)
                  
                  
                     Kommissionen skal kunne arbejde i et sikkert og trygt miljø. Der er derfor brug for en sammenhængende og integreret tilgang til Kommissionens sikkerhed, hvor personer, aktiver og oplysninger sikres den rette grad af beskyttelse afstemt efter de konstaterede risici, og hvor sikkerheden garanteres effektivt og rettidigt. Kommissionen står over for store sikkerhedsmæssige trusler og udfordringer, især i form af terrorisme og politisk og kommerciel spionage.
                  
               
                     (2)
                  
                  
                     Med henblik på at garantere sikkerheden for personer, aktiver og oplysninger træffer Kommissionen, nærmere bestemt Direktoratet for Sikkerhed under Generaldirektoratet for Menneskelige Ressourcer og Sikkerhed, foranstaltninger i henhold til afgørelse (EU, Euratom) 2015/443, som finder anvendelse på alle tjenestegrene i Kommissionen og på alle Kommissionens lokaliteter. Foranstaltningerne omfatter begrænsede foranstaltninger vedrørende personer, som udgør en sikkerhedstrussel, herunder udelukkelse af personer fra Kommissionens lokaliteter i en periode i henhold til artikel 12, stk. 1, litra b), i nævnte afgørelse.
                  
               
                     (3)
                  
                  
                     Når behørigt bemyndiget personale i Kommissionen, jf. artikel 5 og 12 i afgørelse (EU, Euratom) 2015/443, træffer afgørelse om at udelukke en eller flere personer, der i henhold til artikel 12, stk. 1, litra b), i nævnte afgørelse skønnes at udgøre en trussel mod Kommissionens sikkerhed, fra Kommissionens lokaliteter, bør de vurdere truslen i den enkelte sag under hensyntagen til de relevante individuelle omstændigheder.
                  
               
                     (4)
                  
                  
                     Begrænsningen i adgangen kan gælde en, flere eller endda alle Kommissionens lokaliteter.
                  
               
                     (5)
                  
                  
                     Ved fastsættelse af udelukkelsens varighed bør der tages hensyn til truslens sandsynlighed, alvor og varighed.
                  
               
                     (6)
                  
                  
                     Afgørelsen bør ikke finde anvendelse på en udelukkelse fra Kommissionens lokaliteter, som er vedtaget i forbindelse med en suspension i henhold til artikel 23 i bilag IX til personalevedtægten.
                  
               
                     (7)
                  
                  
                     Afgørelsen bør ikke finde anvendelse på Kommissionens personale, der arbejder i Unionens delegationer, som er omfattet af sikkerhedsbestemmelserne for Tjenesten for EU's Optræden Udadtil.
                  
               
                     (8)
                  
                  
                     De medlemmer af Kommissionen, der har ansvaret for sikkerhedsspørgsmål, er i henhold til forretningsordenen ved Kommissionens afgørelse C(2016) 2797 (2) bemyndiget til at fastsætte gennemførelsesbestemmelser om de kriterier, der er nødvendige for at fastslå, hvor længe en udelukkelse fra Kommissionens lokaliteter i henhold til artikel 12 i afgørelse (EU, Euratom) 2015/443 skal gælde. Denne bemyndigelse er videredelegeret til generaldirektøren for Generaldirektoratet for Menneskelige Ressourcer og Sikkerhed ved Kommissionens afgørelse C(2021) 2684 (3).
                  
               
                     (9)
                  
                  
                     Sikkerhedsforanstaltninger i henhold til denne afgørelse skal overholde principperne for sikkerhedsbeskyttelse i Kommissionen, som er fastsat i artikel 3 i afgørelse (EU, Euratom) 2015/443, og navnlig overholde Den Europæiske Unions charter om grundlæggende rettigheder —
                  
               VEDTAGET DENNE AFGØRELSE:
         
            Artikel 1
            Genstand og anvendelsesområde
            
               1.   I denne afgørelse fastlægges kriterierne for at fastsætte, i hvor lang en periode personer, der udgør en sikkerhedstrussel, kan udelukkes fra Kommissionens lokaliteter, jf. artikel 12, stk. 1, litra b), i afgørelse (EU, Euratom) 2015/443.
            
            
               2.   Denne afgørelse finder anvendelse på alle tjenestegrene i Kommissionen og på alle Kommissionens lokaliteter. Kommissionens personale, der arbejder i Unionens delegationer, er omfattet af sikkerhedsbestemmelserne for Tjenesten for EU's Optræden Udadtil (4).
            
            
               3.   Denne afgørelse finder ikke anvendelse på suspensioner i henhold til artikel 23 i bilag IX til vedtægten for tjenestemænd og om ansættelsesvilkårene for de øvrige ansatte i Det Europæiske Fællesskab og Det Europæiske Atomenergifællesskab (5).
            
         
         
            Artikel 2
            Udelukkelsens anvendelsesområde
            
               1.   Den udelukkelse, der er omhandlet i artikel 1, stk. 1, kan finde anvendelse på en af, flere af eller alle Kommissionens lokaliteter.
            
            
               2.   Hvis Kommissionen deler lokaliteter med andre EU-institutioner, -agenturer eller -organer, skal den underrette disse om afgørelsen om udelukkelse fra Kommissionens lokaliteter.
            
         
         
            Artikel 3
            Udelukkelsens varighed
            
               1.   Varigheden af den udelukkelse, der er omhandlet i artikel 1, stk. 1, baseres på sikkerhedstruslens forventede varighed, sandsynlighed og alvor.
            
            
               2.   Kriterierne for at vurdere sikkerhedstruslens alvor er:
               
                           a)
                        
                        
                           hvor stor skade truslen kan medføre for så vidt angår personers liv, fysiske integritet, velbefindende eller sundhed samt den potentielle skade på aktiver og oplysninger
                        
                     
                           b)
                        
                        
                           om truslen er knyttet til en strafbar handling
                        
                     
                           c)
                        
                        
                           om truslen skyldes forsømmelse, alvorlig forsømmelse eller forsæt
                        
                     
                           d)
                        
                        
                           om adfærden hos den person, der udgør en trussel, er voldelig, aggressiv eller gentager sig
                        
                     
                           e)
                        
                        
                           hvor stort det potentielle økonomiske tab er for Kommissionen
                        
                     
                           f)
                        
                        
                           hvor stor den potentielle skade er på Kommissionens omdømme.
                        
                     
            
               3.   Hvis truslens varighed ikke kan vurderes med tilstrækkelig sikkerhed, og truslen er meget alvorlig, kan den person, der udgør truslen, udelukkes, indtil andet er bestemt. Dette gælder navnlig, hvis truslen har et af følgende kendetegn:
               
                           a)
                        
                        
                           Den består af deltagelse i terror- eller spionageaktiviteter og -net
                        
                     
                           b)
                        
                        
                           Den kan føre til tab af menneskeliv, alvorlige kvæstelser eller skader eller alvorlig skade på ejendom, lækage af følsomme eller klassificerede oplysninger eller afbrydelser i Kommissionens IT-systemer eller væsentlige operationelle funktioner
                        
                     
                           c)
                        
                        
                           Den består af voldelig, aggressiv eller gentagen adfærd, som medfører alvorlige forstyrrelser i Kommissionens tjenestegrenenes virke.
                        
                     
         
         
            Artikel 4
            Revurdering af udelukkelser
            Kommissionen revurderer enhver afgørelse, der er truffet i henhold til artikel 12, stk. 1, litra b), i afgørelse (EU, Euratom) 2015/443, på anmodning af den pågældende person, forudsat at vedkommende beviser, at nye væsentlige elementer gør det muligt at foretage en ny vurdering af udelukkelsen. Kommissionen baserer sin revurdering på de kriterier, der førte til den oprindelige udelukkelse.
         
         
            Artikel 5
            Denne afgørelse træder i kraft på tyvendedagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 9. august 2021.
            
               
                  På Kommissionens vegne
               
               Gertrud INGESTAD
               
                  Generaldirektør
               
               
                  Generaldirektoratet for Menneskelige Ressourcer og Sikkerhed
               
            
         
         
            (1)  EUT L 72 af 17.3.2015, s. 41.
         
            (2)  Kommissionens afgørelse C(2016) 2797 af 4. maj 2016 om bemyndigelse i forbindelse med sikkerhed (findes ikke på dansk).
         
            (3)  Kommissionens afgørelse C(2021) 2684 af 13. april 2021 om videredelegering af bemyndigelser, der er tildelt i henhold til Kommissionens afgørelse C(2016) 2797 om bemyndigelse i forbindelse med sikkerhed (findes ikke på dansk).
         
            (4)  Afgørelse ADMIN(2017) 10 vedtaget af Unionens højtstående repræsentant for udenrigsanliggender og sikkerhedspolitik af 19. september 2017 om sikkerhedsbestemmelserne for Tjenesten for EU's Optræden Udadtil (EUT C 126 af 10.4.2018, s. 1).
         
            (5)  Rådets forordning nr. 31 (EØF), 11 (Euratom), om vedtægten for tjenestemænd og om ansættelsesvilkårene for de øvrige ansatte i Det Europæiske Økonomiske Fællesskab og Det Europæiske Atomenergifællesskab (EFT P 45 af 14.6.1962, s. 1385).